Tørt og solrigt vejr kombineret med afbrænding har resulteret i talrige naturbrande i Nordjylland. Derfor har myndighederne i flere nordjyske kommuner udstedt et afbrændingsforbud. Men nu ophæver Mariagerfjord og Rebild forbuddet i deres kommuner. - Der har været regnvejr, og der er ikke så tørt længere, så derfor ophæver vi forbuddet, siger beredskabschef i Mariagerfjord Kommune, Johannes Holm Iversen. Helt specifikt er det nu igen tilladt at lave et bål på særlige bålpladser og bruge sin udkrudtsbrænder. Der er dog begrænsinger i tilladelsen til at brænde af. Fx er det ikke tilladt at brænde affald af (undtaget er dog Skt. Hans aften) - heller ikke selvom afbrændingen skulle foregå i tønder. Til gengæld må man gerne brænde rent og tørt træ af på bålpladser, i brændeovne og i fyringsanlæg.

Referat:
Mariagerfjord og Rebild Kommune sløjfer afbrændingsforbud. Men der er ikke frit slag for afbrænding.